ການຊອກຄົ້ນຫາຜູ້ໂດຍສານ ໃນເຮືອທ່ອງທ່ຽວ ທີ່ຫລົ້ມ ໄດ້ຍຸດຕິລົງໃນວັນພຸດມື້ນີ້ (ເບິ່ງວີດີໂອກັບສະໄລດ໌)
ໜ່ວຍ​ກູ້​ໄພພາກັນ​ຢຸດ​​ການ​ປະຕິບັດ​ງານ ​ ຊອກ​ຄົ້ນຫາຜູ້​ໂດຍສານ ​ຢູ່ໃນເຮື​ອອີຕາລີ ທີ່ຫລົ້ມ ເພາະວ່າ​ເຮືອໄດ້ງ່ຽງ​​ຫລາຍ​ຂຶ້ນ.
ໃນວັນພຸດມື້ນີ້ ໜ່ວຍກູ້ໄພພາກັນຢຸດການປະຕິບັດງານ ໃນການຊອກຄົ້ນຫາຜູ້ໂດຍສານ ຢູ່ໃນເຮືອ Costa Concordia ເພາະວ່າເຮືອນໍາທ່ຽວລຳນີ້ໄດ້ງ່ຽງຫລາຍຂຶ້ນຕື່ມ ເຮືອ Costa Concordia ໄດ້ຕໍາກ້ອນຫີນ ແລະຫລົ້ມລົງຢູ່ນອກແຄມຝັ່ງທະເລ ທາງພາກ ເໜືອຂອງປະເທດອີຕາລີ ໃນແລງວັນສຸກຜ່ານມາ ຢ່າງໜ້ອຍ 11 ຄົນໄດ້ເສຍຊີວິດ ແລະ ອີກ 20 ຄົນຍັງຫາຍສາບສູນ ເຈົ້າຂອງເຮືອໄດ້ຖິ້ມໂທດການເກີດອຸບປະຕິເຫດໃນຄັ້ງນີ້ວ່າ ເປັນຄວາມພິດພາດຂອງກັບຕັນເຮືອ ເຄື່ອງບັນທຶກສຽງ ທີ່ໄດ້ນຳມາເປີດໃຫ້ຮູ້ໃນວັນອັງຄານນີ້ ສະແດງໃຫ້ເຫັນເຖິງການໂຕ້ຖຽງ ດ້ວຍຄວາມໃຈຮ້າຍລະຫວ່າງເຈົ້າໜ້າທີ່ຍາມຝັ່ງອີຕາລີແລະ ກັບຕັນເຮືອ ທີ່ເຮັດໃຫ້ເຮືອ ຫລົ້ມນັ້ນວ່າ ກັບຕັນເຮືອໄດ້ປະຕິເສດບໍ່ຟັງຄໍາສັ່ງ ໃຫ້ລາວກັບຄືນໄປຫາເຮືອທີ່ງ່ຽງຫລົ້ມ ຢູ່ນັ້ນ ກັບຕັນຂອງໜ່ວຍຍາມຝັ່ງອີຕາລີ ທ່ານ Gregory De Falco ໄດ້ສັ່ງໃຫ້ກັບຕັນເຮືອທີ່ ຫລົ້ມນັ້ນ ໄຊ້ຂັ້ນໄດປີນຄືນຂຶ້ນໄປເທິງເຮືອ ແລະລາຍງານໃຫ້ທ່ານຊາບວ່າ ຍັງມີຈັກຄົນ ທີ່ຄ້າງຢູ່ໃນເຮືອນັ້ນ ແຕ່ວ່າກັບຕັນເຮືອຂັບເຮືອທ່ອງທ່ຽວຕອບວ່າ ລາວຈະບໍ່ກັບຄືນໄປຫາເຮືອ ແລະຍັງເວົ້າວ່າ ຢູ່ໃນເຮືອມັນມືດໂພດ ລາວຕອບວ່າ ລາວປະສານງານການກູ້ໄພຈາກເຮືອຊູຊີບຂອງລາວ ໃນວັນອັງຄານວານນີ້ ຜູ້ພິພາກ ສາຄົນນຶ່ງໄດ້ປ່ອຍກັບຕັນເຮືອ ທ່ອງທ່ຽວອອກຈາກຄຸກ ແລະ ສັ່ງໃຫ້ກັກບໍລິເວນຜູ້ກ່ຽວ ລາວປະເຊີນໜ້າກັບຂໍ້ຫາຂ້າ ຄົນຕາຍ ແລະປະລະເຮືອ ກ່ອນຄົນໂດຍສານທັງໝົດໄດ້ ຮັບການກູ້ໄພ